กฎกระทรวงกฎกระทรวงการขออนุญาตและการอนุญาตให้ทำการประมงพาณิชย์พ.ศ. ๒๕๕๙[๑] อาศัยอำนาจตามความในมาตรา๖ วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้ใบอนุญาต หมายความว่า ใบอนุญาตทำการประมงพาณิชย์ข้อ๒ เพื่อให้กรมประมงมีข้อมูลเกี่ยวกับจำนวนผู้ขอรับใบอนุญาตและประเภทเครื่องมือทำการประมงที่ผู้ขอรับใบอนุญาตประสงค์จะใช้ทำการประมงเพื่อนำมาพิจารณาออกใบอนุญาตให้สอดคล้องกับขีดความสามารถในการทำการประมงและปริมาณผลิตผลสูงสุดของสัตว์น้ำที่สามารถทำการประมงอย่างยั่งยืนตามที่กำหนดไว้ในแผนบริหารจัดการการประมงให้อธิบดีกำหนดห้วงเวลาที่จะให้ผู้ประสงค์จะทำการประมงพาณิชย์มายื่นคำขอรับใบอนุญาตโดยประกาศในราชกิจจานุเบกษาล่วงหน้าเป็นเวลาไม่น้อยกว่าสิบห้าวันผู้ใดไม่ได้ยื่นคำขอรับใบอนุญาตภายในห้วงเวลาที่กำหนดไว้ในวรรคหนึ่งให้ถือว่าผู้นั้นสละสิทธิในการขอรับใบอนุญาตหลังจากมีการออกใบอนุญาตให้แก่ผู้ขอรับใบอนุญาตตามห้วงเวลาที่กำหนดไว้ในวรรคหนึ่งแล้วปรากฏว่าขีดความสามารถในการทำการประมงและปริมาณผลิตผลสูงสุดของสัตว์น้ำที่สามารถทำการประมงอย่างยั่งยืนตามที่กำหนดไว้ในแผนบริหารจัดการการประมงยังสามารถออกใบอนุญาตเพิ่มเติมได้อธิบดีอาจประกาศกำหนดห้วงเวลาที่จะให้ผู้ประสงค์จะทำการประมงพาณิชย์มายื่นคำขอรับใบอนุญาตเพิ่มเติมได้โดยให้นำความในวรรคหนึ่งและวรรคสองมาใช้บังคับโดยอนุโลมข้อ๓ ผู้ใดประสงค์จะทำการประมงพาณิชย์ตามมาตรา๓๖ ให้ยื่นคำขอรับใบอนุญาตต่ออธิบดีหรือผู้ซึ่งอธิบดีมอบหมายพร้อมด้วยเอกสารหรือหลักฐานตามที่ระบุไว้ในแบบคำขอการยื่นคำขอรับใบอนุญาตตามวรรคหนึ่งให้ยื่น ณ สถานที่ ดังต่อไปนี้(๑)กรุงเทพมหานคร ให้ยื่น ณ สำนักงานประมงพื้นที่กรุงเทพมหานคร กรมประมง(๒)จังหวัดอื่น ให้ยื่น ณที่ว่าการอำเภอหรือสำนักงานประมงอำเภอแห่งท้องที่ที่มีอาณาเขตติดทะเล(๓)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๔ เมื่อได้รับคำขอรับใบอนุญาตแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอรับใบอนุญาตและเอกสารหรือหลักฐานต่าง ๆกรณีที่คำขอรับใบอนุญาตเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบข้อ๕ ในกรณีที่คำขอรับใบอนุญาตและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอให้แก่ผู้ขอรับใบอนุญาตข้อ๖ การพิจารณาอนุญาตให้ทำการประมงพาณิชย์ให้พิจารณาตามหลักเกณฑ์ ดังต่อไปนี้(๑)ผู้ขอรับใบอนุญาตต้องมีสิทธิทำการประมงตามกฎหมายว่าด้วยสิทธิการประมงในเขตการประมงไทย(๒)ผู้ขอรับใบอนุญาตต้องไม่มีลักษณะต้องห้ามตามมาตรา ๓๙(๓)ผู้ขอรับใบอนุญาตต้องมีกรรมสิทธิ์หรือสิทธิครอบครองในเรือประมงที่จะทำการประมง(๔)เรือประมงต้องไม่อยู่ในบัญชีรายชื่อเรือประมงที่ทำการประมงโดยไม่ชอบด้วยกฎหมายตามที่อธิบดีหรือรัฐมนตรีประกาศตามมาตรา๙๔ วรรคสอง หรือมาตรา ๑๑๖(๕)เรือประมงต้องเป็นเรือที่มีขนาดตั้งแต่สิบตันกรอสขึ้นไปหรือเป็นเรือที่ใช้เครื่องยนต์มีกำลังแรงม้าถึงขนาดที่รัฐมนตรีประกาศกำหนด(๖)[๒]ในกรณีที่เรือประมงเป็นเรือประมงไทย ต้องเป็นเรือประมงที่จดทะเบียนเป็นเรือไทยตามกฎหมายว่าด้วยเรือไทยและใบอนุญาตใช้เรือสำหรับทำการประมงตามกฎหมายว่าด้วยการเดินเรือในน่านน้ำไทยต้องมีอายุเหลืออยู่ไม่น้อยกว่าสามสิบวันในวันที่ยื่นคำขอรับใบอนุญาตรวมทั้งต้องมีหมายเลขไอเอ็มโอสำหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กำหนดในกรณีที่เรือประมงมิใช่เรือประมงไทยต้องเป็นเรือประมงที่จดทะเบียนตามกฎหมายของรัฐเจ้าของธงซึ่งสามารถใช้ทำการประมงในเขตการประมงไทยตามกฎหมายว่าด้วยสิทธิการประมงในเขตการประมงไทยรวมทั้งต้องมีหมายเลขไอเอ็มโอสำหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กำหนด(๗)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๘ หรือมาตรา ๖๙(๘)มีการติดตั้งระบบติดตามเรือประมงตามหลักเกณฑ์และวิธีการที่อธิบดีประกาศกำหนดตามมาตรา ๘๑ (๑)ข้อ๗ การพิจารณาออกใบอนุญาตนอกจากพิจารณาตามหลักเกณฑ์ที่กำหนดไว้ในข้อ๖ แล้วให้อธิบดีหรือผู้ซึ่งอธิบดีมอบหมายออกใบอนุญาตให้เป็นไปตามแนวทางในการออกใบอนุญาตทำการประมงให้สอดคล้องกับขีดความสามารถในการทำการประมงและปริมาณผลิตผลสูงสุดของสัตว์น้ำที่สามารถทำการประมงได้อย่างยั่งยืนโดยใช้จุดอ้างอิงเป็นฐานในการพิจารณาตามที่กำหนดไว้ในมาตรา๒๔ (๑)ให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ขอรับใบอนุญาตภายในสามสิบวันนับแต่วันที่ได้รับคำขอรับใบอนุญาตและเอกสารหรือหลักฐานถูกต้องและครบถ้วนกรณีมีคำสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยการออกใบอนุญาตให้ออกสำหรับเรือประมงแต่ละลำ และต้องระบุประเภท ชนิด ขนาด และจำนวนของเครื่องมือทำการประมงที่ได้รับอนุญาตให้ใช้ทำการประมงพื้นที่ในการทำการประมง รวมทั้งปริมาณสัตว์น้ำสูงสุดที่อนุญาตให้ทำการประมงได้หรือห้วงเวลาที่อนุญาตให้ทำการประมงได้ แล้วแต่กรณี ไว้ในใบอนุญาตด้วยใบอนุญาตให้มีอายุสองปีนับแต่วันที่ออกใบอนุญาตข้อ๘ เมื่อผู้ขอรับใบอนุญาตได้ชำระค่าธรรมเนียมใบอนุญาตและค่าอากรใบอนุญาตให้ใช้เครื่องมือทำการประมงตามอัตราที่กำหนดแล้วให้อธิบดีหรือผู้ซึ่งอธิบดีมอบหมายออกใบอนุญาตให้แก่ผู้ขอรับใบอนุญาตพร้อมทั้งแจ้งเครื่องหมายประจำเรือประมงเพื่อให้ผู้รับใบอนุญาตไปดำเนินการจัดทำเครื่องหมายประจำเรือประมงตามหลักเกณฑ์ที่อธิบดีประกาศกำหนดตามมาตรา๘๑ (๔)ข้อ๙ ในกรณีที่มีการคำนวณขีดความสามารถในการทำการประมงและปริมาณผลิตผลสูงสุดของสัตว์น้ำที่สามารถทำการประมงอย่างยั่งยืนตามที่กำหนดไว้ในแผนบริหารจัดการการประมงใหม่ในระหว่างที่ใบอนุญาตยังไม่สิ้นอายุให้อธิบดีประกาศกำหนดปริมาณสัตว์น้ำสูงสุดที่อนุญาตให้ทำการประมงหรือกำหนดห้วงเวลาที่อนุญาตให้ทำการประมงใหม่ได้แล้วแต่กรณี โดยให้ถือเป็นเงื่อนไขที่กำหนดไว้ในใบอนุญาตเดิมการประกาศตามวรรคหนึ่งต้องให้เวลาล่วงหน้าไม่น้อยกว่าสิบห้าวันข้อ๑๐ ผู้รับใบอนุญาตผู้ใดประสงค์จะโอนใบอนุญาตให้แก่บุพการีคู่สมรส หรือผู้สืบสันดานของตน ให้ยื่นคำขอโอนใบอนุญาตต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๓ พร้อมด้วยเอกสารหรือหลักฐานตามที่ระบุไว้ในแบบคำขอใบอนุญาตที่ได้รับอนุญาตให้โอนแล้วให้เขียนหรือประทับตราคำว่า โอนแล้ว ด้วยอักษรสีแดงไว้ด้านบนของใบอนุญาตและให้ระบุชื่อผู้รับโอน วัน เดือนปีที่อนุญาตให้โอนพร้อมทั้งลงลายมือชื่อผู้อนุญาตกำกับไว้ด้วยให้นำความในข้อ๔ และข้อ ๖ (๑) (๒) และ (๓)มาใช้บังคับกับการโอนใบอนุญาตและผู้รับโอนใบอนุญาตโดยอนุโลมและเมื่อได้ตรวจสอบคุณสมบัติผู้รับโอนใบอนุญาตแล้วให้อธิบดีหรือผู้ซึ่งอธิบดีมอบหมายแจ้งผลการพิจารณาไปยังผู้ยื่นคำขอต่อไปโดยให้นำความในข้อ ๗ วรรคสอง มาใช้บังคับโดยอนุโลมข้อ๑๑ ในกรณีที่ใบอนุญาตสูญหาย ถูกทำลายหรือชำรุดเสียหายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๓ พร้อมด้วยเอกสารหรือหลักฐานตามที่ระบุไว้ในแบบคำขอเมื่อพนักงานเจ้าหน้าที่ตรวจสอบแล้วพบว่าผู้ขอรับใบแทนใบอนุญาตเป็นผู้ได้รับใบอนุญาตและใบอนุญาตสูญหาย ถูกทำลายหรือชำรุดเสียหายในสาระสำคัญจริงให้เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายเพื่อออกใบแทนใบอนุญาตให้กับผู้ยื่นคำขอการออกใบแทนใบอนุญาตให้ใช้แบบใบอนุญาตเดิม และระบุคำว่า ใบแทนหรือใช้ข้อความอื่นใดทำนองเดียวกันไว้ที่กึ่งกลางส่วนบนด้านหน้าของใบอนุญาตให้นำความในข้อ๗ วรรคสอง มาใช้บังคับกับการออกใบแทนใบอนุญาตโดยอนุโลมข้อ๑๒ คำขอรับใบอนุญาต ใบอนุญาตคำขอโอนใบอนุญาต และคำขอรับใบแทนใบอนุญาต ให้เป็นไปตามแบบที่อธิบดีกำหนดโดยประกาศในราชกิจจานุเบกษาให้ไว้ ณ วันที่ ๑๘กุมภาพันธ์ พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๖ วรรคหนึ่ง และมาตรา ๗วรรคหนึ่ง แห่งพระราชกำหนดการประมง พ.ศ. ๒๕๕๘บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์วิธีการ และเงื่อนไขในการขออนุญาต การอนุญาต การออกใบอนุญาตและการโอนใบอนุญาตประกอบกับมาตรา ๓๖ แห่งพระราชกำหนดดังกล่าวบัญญัติให้การทำการประมงพาณิชย์ต้องได้รับใบอนุญาตทำการประมงพาณิชย์จากอธิบดีหรือผู้ซึ่งอธิบดีมอบหมายจึงจำเป็นต้องออกกฎกระทรวงนี้กฎกระทรวงการขออนุญาตและการอนุญาตให้ทำการประมงพาณิชย์(ฉบับที่ ๒) พ.ศ. ๒๕๕๙[๓]หมายเหตุ :-เหตุผลในการประกาศใช้กฎกระทรวงฉบับนี้ คือโดยที่หลักเกณฑ์การพิจารณาอนุญาตให้ทำการประมงพาณิชย์ตามข้อ ๖ (๖)แห่งกฎกระทรวงการขออนุญาตและการอนุญาตให้ทำการประมงพาณิชย์ พ.ศ. ๒๕๕๙กำหนดให้เรือประมงที่ใช้ทำการประมงพาณิชย์ได้ต้องเป็นเรือที่จดทะเบียนเรือไทยตามกฎหมายว่าด้วยเรือไทยเท่านั้นส่งผลให้ไม่สามารถใช้เรือประมงที่มิใช่เรือประมงไทยทำการประมงพาณิชย์ได้จึงไม่สอดคล้องกับมาตรา ๗ แห่งพระราชบัญญัติว่าด้วยสิทธิการประมงในเขตการประมงไทย พุทธศักราช๒๔๘๒ที่กำหนดให้สามารถใช้เรือที่มีสัญชาติต่างประเทศหรือเรือที่เป็นของคนต่างด้าวหรือของนิติบุคคลที่มีสัญชาติต่างประเทศทำการประมงในเขตการประมงไทยได้ในกรณีที่ประเทศไทยมีความตกลงกับต่างประเทศไว้สมควรแก้ไขเพิ่มเติมหลักเกณฑ์การพิจารณาอนุญาตให้ทำการประมงพาณิชย์โดยเพิ่มเติมหลักเกณฑ์ให้สามารถใช้เรือประมงที่มิใช่เรือประมงไทยทำการประมงพาณิชย์ได้จึงจำเป็นต้องออกกฎกระทรวงนี้ชวัลพร/ปริยานุช/จัดทำ๓ มีนาคม ๒๕๕๙วริญา/เพิ่มเติม๑๔ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๑๘ ก/หน้า ๘/๒๕ กุมภาพันธ์ ๒๕๕๙[๒] ข้อ ๖ (๖)แก้ไขเพิ่มเติมโดยกฎกระทรวงการขออนุญาตและการอนุญาตให้ทำการประมงพาณิชย์ (ฉบับที่๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ที่ ๑๐๓ ก/หน้า ๙/๙ ธันวาคม ๒๕๕๙